als_Latn dik_Latn sag_Latn
Gjykata e Shkodrës ka lënë të lirë Naim Dylin, i cili u arrestua mbrëmjen e 19 shkurtit nga policia pasi kishte rilidhur energjinë e prerë nga OSHEE-ja për të birin e sëmurë.
Në seancën e mbajtur ditën e sotme, trupi gjykues vendosi për të masën e sigurisë “detyrim paraqitje”. Ai akuzohet se rilidhi energjinë elektrike në mënyrë të paligjshme.
Në dëshminë e tij, Dyli është shprehur se e ka rilidhur matësin e energjisë, me qëllim për t’i shpëtuar jetën të birit, Eglisonit 7 vjeç, që mban frymën falë pompës së oksigjenit.
Sipas babait, djali i tij kishte pësuar një krizë atë natë, dhe për këtë arsye ai u detyrua që të rilidhë energjinë elektrike.
Ky rast është bërë shkak e një përplasje mes maxhorancës dhe opozitës, me këtë të fundit që akuzoi OSHEE-në dhe qeverinë për mungezë humanizmi.
/Shekulli Online/
als_Latn als_Latn als_Latn als_Latn als_Latn als_Latn